tartuNLP/wikipedia-smugri-20251201 huggingface dataset:
Oleksandr Oles

Oleksandr Ivanovytš Kandyba (; 5. joulukuuta 1878 Bilopillja, Harkovan kuvernementti, Venäjän keisarikunta – 22. heinäkuuta 1944 Praha, Tšekkoslovakia), kirjailijanimeltään Oleksandr Oles (), salanimeltään V. Valentyn, oli ukrainalainen runoilija.
Oles opiskeli Harkovan eläinlääketieteellisessä korkeakoulussa eläinlääkäriksi. Hän työskenteli vuodesta 1911 kiovalaisen Lan-kustantamon julkaisemassa kirjallisuuslehdessä "Literaturno-naukovyi vistnyk". Hän muutti 1919 Budapestiin ja sitten Wieniin, missä hän työskenteli "Na perelomi" -lehden toimittajana ja ulkomailla asuvien toimittajien ja kirjailijoiden liitossa. Hän julkaisi esikoiskokoelmansa "Z žurboju radist obnjalas" 1907. Useissa kokoelmissaan hän kirjoittaa toiveista kansallisesta vapautumisesta ja pettymyksestä vuoden 1905 vallankumouksen epäonnistumiseen. Maanpakolaisuudessa ilmestyneistä kokoelmista heijastuu kaipuu kotimaahan.
Oles kirjoitti maanpakolaiselämästä salanimellä V. Valentyn satiirisia runoja, joiden ensimmäinen osa "Perezva" ilmestyi 1921. Osa tuotannosta, kuten eräät satiiriset komediat, ilmestyi vasta hänen kuolemansa jälkeen. Runoissaan hän jäljittelee kansanlaulujen rakennetta. Aiheet ovat usein isänmaallisia. Niistä tuli suosittuja. Olesin runoja on julkaistu antologioissa, ja niitä ovat säveltäneet Mykola Lysenko, Jakiv Stepovyi ja Kyrylo Stetsenko. 1930-luvulla hänen runojensa julkaisu kiellettiin 20 vuodeksi. Koottujen teosten julkaisu aloitettiin 1980-luvulla, ja 1990 ilmestyi Kiovassa kaksiosainen kokoelma.
Oles kuoli vuonna 1944 Prahassa, jonne hänet myös haudattiin ukrainalaisen Volodymyr Myh’ailyšynin maksamalle hautapaikalle. Myh’ailyšynin kuoltua hänen omaisensa päättivät kuitenkin haudata hänet kyseiseen hautaan. Vuonna 2017 Olesin ja hänen vaimonsa ruumiit kaivettiin ylös ja siirrettiin Kiovaan, jossa ne siunattiin Pyhän Vladimirin katedraalissa ja haudattiin Lukjavinkan hautausmaalle. Siunaustilaisuudessa olivat paikalla Ukrainan presidentti Petro Porošenko ja hänen vaimonsa Maryna Porošenko.
Pekka Töpöhäntä (täsmennyssivu)

Pekka Töpöhäntä voi tarkoittaa ainakin seuraavia:
Joe the Whizz Kid

Joe the Whizz Kid on Stavros Fasoulasin ensimmäinen kaupallinen videopeli vuodelta 1985. Peli on tyypiltään tasohyppely,jossa myös ongelmanratkaisuun liittyviä tehtäviä, kuten avaimien keräämistä. Peli tunnetaan erityisen haastavana ja yksi osuma tappaa.
Origin (The Hypothesisin albumi)

The Hypothesis on suomalaisen melodista death metalia soittavan The Hypothesiksen debyyttialbumi, joka julkaistiin 5. toukokuuta 2016.
Kylkivälilihaksen tulehdus

Kylkivälilihaksen tulehdus on yleinen ja kivulias vaiva, joka alkaa usein täysin spontaanisti. Kylkiluiden välissä olevat pienet lihakset rasittuvat helposti, koska ne ovat jatkuvasti liikkeessä. Kylkivälilihaksen tulehdus voi saada alkunsa esimerkiksi siitä, että kylkivälilihas venähtää sukkien pukemisen tai autosta nousun yhteydessä. Myös kuntoilu, venyttely, kylmettyminen, yskiminen ja aivastelu altistavat sairaudelle. 
Tulehdus on paikallinen ja sijaitsee yleensä pienellä alueella. Siihen liittyvä kipu on tyypillisesti pistävää ja hengittäminen saattaa olla kivuliasta. Tyypillisesti pistemäinen kipu sijoittuu yleensä kylkiluiden väliin ja kipu provosoituu kipupistetta palpoitaessa.
Kylkivälilihaksen tulehdus kestää yleensä muutamista päivistä viikkoihin, mutta uusii herkästi.
Villastellone

Villastellone () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4 629 asukasta.
Wintermetal

Wintermetal on suomalaisen melodisen death metal -yhtye Immortal Soulsin viides studioalbumi. Se julkaistiin 31. maaliskuuta 2015 levymerkillä Rottweiler Records.
Jakob Eberdt

Jakob Eberdt (Erbert Jacobus Ebertus")" (26. tammikuuta 1549 Sprottau, Sleesia, Saksa – 5. helmikuuta 1615 Frankfurt an der Oder) oli saksalainen luterilainen teologian, heprean ja etiikan professori. 
1561 hän aloitti opintonsa Goldbergin korkeakoulussa, Sleesiassa ja vuodesta 1566 hän opiskeli Frankfurt an der Oderin ja Wittenbergin yliopistoissa. Vuonna 1572 hänestä tuli Soldinin koulun rehtori, mutta jatkoi vielä opintojaan ja toimi opettajana Soldinissa, Schwiebusissa ja Grünbergissä kunnes hänestä tuli Frankfurtin yliopiston heprean kielen ja etiikan professori 1593 ja seuraavana vuonna teologian professori.
Eberdt on kirjoittanut joitakin virsiä. Virteen "Du Friedefürst, Herr Jesu Christ" on vuonna 1601 tehnyt sävelmän Bartholomäus Gesius ja myöhemmin myös Dietrich Buxtehude (BuxW 20 och 21). Johann Sebastian Bach on käyttänyt virttä kantaatissaan BM 116.
Hänen kirjoittamansa uudenvuoden virsi vuodelta 1601 "Das alte Jahr ist nun vergahn" on julkaistu Gesiuksen kokoelmassa "Geistiliche Deutsche Lieder". Ruotsin kirkon vuoden 1986 virsikirjassa se on virsi 514 "Det gamla år förgången är". Se tuli virsikirjaan 1694 ja sitä kautta se oli myös Suomen vuoden 1701 virsikirjassa virsi 131 "Jo loppu vanhall’ vuodell On tullut, lähdem’ uudelle". Ruotsin kirkon suomenkielisessä virsikirjassa se on Niilo Rauhalan käännöksenä vuodelta 1996 "On vanha vuosi poistunut".
102 (luku)

102 (satakaksi) on luonnollinen luku, jota edeltää luku 101 ja seuraa luku 103.
Kuolonpyörä

Kuolonpyörä on Tuonen kolmas studioalbumi, joka julkaistiin 11. maaliskuuta 2014.
Vitali Skakun

Vitali Volodymyrovytš Skakun (, ) oli Venäjän hyökkäyksessä Ukrainaan 2022 kaatunut ukrainalainen sotilas, joka uhrasi itsensä estääkseen venäläisten joukkojen etenemisen. Hänelle myönnettiin hänen kuolemansa jälkeen Ukrainan sankarin kunniamitali.
Ukrainan asevoimien mukaan Skakun esti venäläisiä panssarivaunuja ylittämästä siltaa Henitšeskissä perjantaina 24. helmikuuta 2022. Hän ilmoittautui vapaaehtoiseksi miinoittamaan sillan, mutta ei ehtinyt lähteä siltä, vaan ilmoitti läheiselle yksikölle, että räjäyttää sillan manuaalisesti. Asevoimien mukaan Skakunin toiminta hidasti Venäjän joukkojen etenemistä, mikä antoi ukrainalaisille lisää aikaa järjestäytyä puolustukseen.
Skakun oli yksi helmikuussa 2022 alkaneen Venäjän Ukrainaan-hyökkäyksen ensimmäisiä kansallisia sankareita Ukrainassa. Ukrainan presidentti Volodymyr Zelenskyi myönsi Skakunille 26. helmikuuta 2022 Ukrainan sankarin kunniamitalin.
Skakun oli sotilasarvoltaan matruusi. Hänen yksikkönsä oli Ukrainan merivoimien 35. erillinen merijalkaväen prikaati. Hän oli kaatuessaan 25-vuotias. Skakun oli valmistunut ammattikoulusta ja opiskeli Lvivin polyteknisessä yliopistossa.
Charlotte Elliott

Charlotte Elliott (18. maaliskuuta 1789 Clapham, Englanti - 22. syyskuuta 1887, Brighton) oli englantilainen runoilija, virsirunoilija ja toimittaja.
Elliotin elämä nuorena oli huoletonta, hänet tunnettiin suosittuna muotokuvamaalarina ja humorististen runojen kirjoittajana. Kun hän täytti kolmekymmentä vuotta, alkoi hänen terveytensä horjua. Hän muutti 1832 Brightoniin. ja hän joutui vuoteenomaksi loppuelämänsä ajaksi. Siellä hän asui veljensä, anglikaanisen papin luona. 
Hänen terveytensä tila sai hänet joskus epätoivoiseksi. 1822 hän sai kuulla, että sveitsiläinen pastori Caesar Malan oli vierailulla Brightonissa. Malanin vierailusta tuli käännekohta Elliotin elämään. ja keskustelut Malanin kanssa tekivät vaikutuksen Elliotin uskoon.
Hän on kirjoittanut noin 150 virttä ja julkaissut niitä muutamassa kokoelmassa esim. ""The Invalid’s Hymn Book" (1834 ), "Psalms and Hymns for Public, Private, and Social Worship" (1835–48), "H"o"urs of Sorrow" (1836), "Hymns for a Week" (1839), "Thoughts in Verse on Sacred Subjects"" (1869). Häntä pidetään yhtenä Englannin hienoimmista laulujen kirjoittajina. Kerrotaan, että hänen kuolemansa jälkeen hänen papereittensa joukosta löytyi tuhansia kirjeitä ihmisiltä eri puolilta maailmaa, joissa he kirjoittivat mitä Elliotin virsi "Just as I am” oli merkinnyt heille. 
Ellotin tuotannosta tunnetaan parhaiten virsi "Just as I am”, joka on vuodelta 1834 ja ilmestyi ""The Invalid’s Hymn Book -kirjassa"." Virsi on suomeksi muutamassa virsi-ja laulukirjassa.
Clarkin piirikunta (Washington)

Clarkin piirikunta () on Yhdysvaltojen Washingtonin osavaltiossa sijaitseva piirikunta. Sen väkiluku oli 503 311 vuonna 2020. Piirikunnan hallintokeskus on Vancouverin kaupunki. Piirikunta on perustettu vuonna 1845.
Väestö.
Vuonna 2020 Clarkin piirikunnan 503 311 asukkaasta valkoisia oli 86,1 %, aasialaisia 5,0 %, mustia 2,4 % ja alkuperäisasukkaita 1,2 %. Vuonna 2019 15,0 % asukkaista puhui kotonaan jotain muuta kieltä kuin englantia ja 10,6 % asukkaista oli syntynyt ulkomailla.
Zoie Kennedy

Zoie Kennedy (s. 1977 Bury) on englantilainen näyttelijä. Parhaiten hänet tunnetaan sairaanhoitaja Meryl Taylorin roolista televisio-ohjelmassa Kyläsairaala ("The Royal").
Hromada

Hromadat olivat 1800-luvun jälkipuolella ukrainalaisen älymystön laittomia salaseuroja. Ne pyrkivät edistämään ukrainalaisten kansallistuntoa. Niiden alkukohta on Krimin sodan jälkeinen aika 1850-luvun lopulla. Niillä ei ollut vakiintunutta organisaatiota eikä varsinaista ohjelmaa, eikä niistä tullut kovin pitkäikäisiä viranomaisten vainon vuoksi. Jäseniä yhdisti lähinnä rakkaus ukrainan kieleen ja ukrainalaisiin perinteisiin. Jäsenten tehtävänä oli käyttää ukrainan kieltä ja perehtyä ukrainan historiaan, kansanrunouteen ja kieleen. Esikuvanaan he pitivät runoilija Taras Ševtšenkoa. Ryhmien käytössä oli ulkomailta tuotua laitonta kirjallisuutta ja lehtiä. Ne saattoivat myös järjestää kulttuuritilaisuuksia. Yksi niiden toimintamuotoja oli sunnuntaikoulut, joita ne rahoittivat ja joille ne laativat oppikirjoja.
Hromadat olivat varsinkin alkuun yksinomaan kulttuuriin keskittyviä ryhmiä, ja ne pitivät etäisyyttä vallankumouksellisiin. Vuosisadan vaihteessa niiden toimintaan liittyi poliittisia muotoja. Ensimmäinen hromada perustettiin Pietarissa vuonna 1858, ja siihen kuului entisiä Kyrilloksen ja Methodioksen veljeskunnan jäseniä. Ryhmän jäsenet julkaisivat omia kirjojaan, ja heillä oli lehti "Osnova". Myös Moskovassa syntyi ryhmä, ja sillä oli 1860-luvun puolivälissä 60 jäsentä, mutta poliisi paljasti sen vuonna 1866.
Itse Ukrainassa merkittävin ryhmä oli 1859 perustettu Kiovan hromada, jolla oli kiinteä yhteys pietarilaiseen ryhmään. Tammikuun kansannousu Puolassa pelästytti viranomaiset, ja myös lehdistö kävi kampanjaa Ukrainaa vastaan. Sunnuntaikoulut suljettiin, ja ukrainankielisen kirjallisuuden julkaiseminen kiellettiin. Aktivisteja rangaistiin, ja hromadojen toiminta hiipui vuosiksi. Odessassa 1870-luvulla syntynyt hromada oli erityisen aktiivinen monilla kulttuurin aloilla ja avusti lahjakkaita opintielle taloudellisesti. Sen toiminta kärsi vuonna 1879 tehtyjen pidätysten vuoksi. Siinä vaiheessa sillä oli sata jäsentä.
Odessan hromadan toiminta rajoittui 1880-luvulla kulttuuriin, ja sen rinnalle syntyi 1890-luvulla lyhytikäinen opiskelijoiden ryhmä. Kiovassa perustettiin hromadoja useissa ylemmissä oppilaitoksissa, ja 1901 syntyi naisten hromada, joka toimi vuoden 1905 vallankumoukseen saakka. Harkovassa oli löyhästi järjestynyt hromada, jonka jäsenistöön kuului oppineita ja kirjailijoita. Poliittisesti suuntautunut 1897 perustettu satajäseninen hromada sulautui vuonna 1904 laittomaan Ukrainan vallankumouspuolueeseen (RUP). Ukrainan ulkopuolella merkittävä ryhmä oli 1880-luvulla Pietarissa. Se salakuljetti Venäjälle laitonta kirjallisuutta ja vietti vuosittain Taras Ševtšenkon muistojuhlaa. Sen jäsenistön piirissä muodostui ryhmä Sosialistiset vallankumoukselliset.
1900-luvun alkupuolella opiskelijoiden poliittisen aktiivisuuden vuoksi hromadojen määrä alkoi lisääntyä, suurissa kaupungeissa syntyi uusia ryhmiä. Harkovassa 1907 perustetussa laillisessa hromadassa oli 150 jäsentä. Pietarissa perustettiin jälleen 1903 hromada, johon liittyi eri oppilaitosten opiskelijoita, jotka olivat enimmäkseen RUP:n jäseniä.
Knut Storberget

Knut Storberget (s. 6. lokakuuta 1964 Elverum) on norjalainen asianajaja, entinen työväenpuolueen poliitikko ja nykyinen Innlandetin läänin maaherra vuodesta 2019. Aiemmin Storberget on toiminut Norjan oikeusministerinä (2005–2011) sekä istunut suurkäräjillä (2001–2017).
Avoin lisenssi

Avoin lisenssi on lisenssi (käyttölupa), joka antaa muille luvan käyttää tekijän työtä uudelleen haluamallaan tavalla. Ilman tällaista lisenssiä tällainen käyttö on yleensä kielletty tekijänoikeuslailla tai suljetulla lisenssillä.
Artsem Urbanovitš

Artsem Urbanovitš (, s. 2001 Dzjatlava) on valkovenäläinen karateka. Hän saavutti Kyokushinin EM-pronssia 2021 ja sitä ennen nuorten Euroopan mestaruuden 2018.
Kilpaura.
Urbanovitš saavutti nuorten Euroopan mestaruuden marraskuussa 2018, 16–17-vuotiaiden ikäluokassa. Hän voitti Moldovassa käydyssä loppuottelussa puolalaisen Adam Stepniakin.
Aikuisten tasolla Urbanovitš saavutti marraskuussa 2021 Puolan EM-kilpailuissa pronssia voitettuaan mitalikamppailussa Bogomil Kostovin. Hän otteli vielä joulukuussa Open Baltic Cupissa.
Heinäkuussa 2022 Urbanovitš oli mukana "RCC Kyokushin Fight" -tapahtuman alle 80-kiloisten turnauksessa. Hän sijoittui neljänneksi hävittyään pronssiottelun Vitali Bolotoville.
Khalifa ibn Khayyat

Khalifa ibn Khayyat (; 777–854) oli arabialainen historioitsija ja kotoisin Irakin Basrasta. Hänen kerrotaan kirjoittaneen vähintään neljä teosta, joista kaksi on säilynyt, "Tabaqat" ("elämäkerrat") ja "Tarikh" ("historia" tai "kronikka"). Jälkimmäinen on yksi kolmesta varhaisimmasta islamilaisesta historiasta. Se esittää muslimiyhteisön historian Muhammedin päivistä 800-luvulle asti. Arabisti Joseph Schacht löysi teoksen vuonna 1966 Marokon pääkaupungin Rabatin julkisesta kirjastosta 1000-luvulta peräisin olevana kopiona. Teos on ensimmäinen täydellisenä säilynyt esimerkki arkaaisesta arabien historiankirjoituksesta. Sen umaijadien historiaa käsittelevä osuus on käännetty englanniksi.
Biografiasampo

Biografiasampo on suomalainen verkkokirjasto. Se käyttää aineistonaan muun muassa Suomalaisen Kirjallisuuden Seuran "Kansallisbiografiaa".
Biografiasampossa on noin 13 000 elämäkertaa.
Catherine Belton

Catherine Belton on brittiläinen toimittaja, kirjailija ja Venäjän asiantuntija.
Belton on toiminut muun muassa "Financial Timesin" Moskovan-kirjeenvaihtajana vuosina 2007–2013 ja "Reutersin" tutkivana journalistina. Hän oli vuonna 2009 ehdolla Vuoden taloustoimittajaksi The Press Awards -jaossa. Beltonin kirja "Putinin sisäpiirissä" ("Putin's People") ilmestyi huhtikuussa 2020 ja tuli valituksi yhdeksi "The Economistin" vuoden kirjoista 2020. Teoksessa käsitellään Vladimir Putinin valtaannousua ja suhdetta oligarkkeihin. Miljardöörit, kuten Mihail Fridman ja Roman Abramovitš, nostivat oikeusjuttuja Beltonia ja kustantaja HarperCollinsia vastaan kirjan väitteistä.
Pesso

Pesso (oikealta nimeltään Miika Pesso, s. 1988) on Hyvinkäältä kotoisin oleva rap-artisti ja tuottaja. Hän asuu nykyään Turussa.
Pesson musiikki käsittelee paljon tunteita ja herkkiä aiheita artisti kertoo ammentavansa itsensä lisäksi lähipiiristään. Artistin musiikki on monesti myös perinteistä rap-musiikkia melodisempaa. 
Pesso on julkaissut neljä albumia, joista kaksi ensimmäistä julkaisi Johanna Kustannus. Kolmas albumi, nimeltään "33" on ensimmäinen artistin Sonyn kanssa solmimasta 33 albumin levytyssopimuksesta. Neljäs albumi "sadboi" julkaistiin keväällä 2024.
Oman musiikin lisäksi Pesso on ollut mukana tuottamassa musiikkia muun muassa PastoriPikelle, Prinssi Jusufille ja Biniyamialle. Pesso on ollut myös tuottamassa Pyhimyksen albumia.
Renée Taylor

Renée Taylor (alkuperäiseltä sukunimeltään Wexler, s. 19. maaliskuuta 1933 New York) on yhdysvaltalainen näyttelijä ja käsikirjoittaja.
Taylor on suurelle yleisölle tuttu 1990-luvun televisiosarjasta "Nanny", jossa hän esitti Sylvia Finea, Fran Drescherin roolihahmon äitiä. Tästä komediaroolista hänelle myönnettiin Emmy-palkintoehdokkuus. Lisäksi Taylor on näytellyt esimerkiksi filmeissä "Kevät koittaa Hitlerille" (1968) ja "Alfie" (2004). Hän on esiintynyt myös suomalais-yhdysvaltalaisessa elokuvassa "Zarra’s Law" (2014).
Puolisonsa Joseph Bolognan kanssa Taylor teki lukuisia käsikirjoituksia näytelmiin, televisiotuotantoihin ja elokuviin. "Rakastajia ja muita veijareita" -elokuvan käsikirjoitus nosti heidät Oscar-palkintoehdokkaiksi. Vuonna 1971 he voittivat Writers Guild of America -palkinnon käsikirjoittamastaan elokuvasta "Made for Each Other", jossa he myös itse näyttelivät. Vuonna 1973 he saivat käsikirjoittajien Emmy-palkinnon Marlo Thomasin tähdittämästä televisioelokuvasta "Acts of Love and Other Comedies". Taylor ja Bologna ohjasivat yhdessä elokuvan "Love Is All There Is" (1996).
Taylorin ja Bolognan avioliitto kesti 52 vuotta. Taylor jäi leskeksi elokuussa 2017.
Valikoitu filmografia.
Renée Taylor on näytellyt muun muassa seuraavissa elokuvissa:
Piipanojan kartano

Piipanojan kartano on vanha ratsutila Turun Orikedossa, Varsinas-Suomessa. Tilan ensimmäisenä omistajana tunnetaan Matts Mårtensson vuodelta 1540.
Piipanojan kartanon nykyinen päärakennus on rakennettu 1880-luvulla, mutta se sai nykyisen ulkoasunsa vuoden 1924 muutostöissä. Päärakennuksessa sijaitsee juhlasali, kaksi pienempää salia, keittiö ja pikkukyökki. Alkuperäisestä sisustuksesta on säilynyt muun muassa kolme kaakeliuunia. Pihapiirissä on myös vuonna 1900 Mynämäeltä paikalle siirretty punainen hirsirunkoinen asuinrakennus, jota kutsutaan nimellä Alarivi.
101 (luku)

101 (satayksi) on luonnollinen luku, jota edeltää luku 100 ja seuraa luku 102.
Epifani I

Epifani I (, siviilinimeltään Serhi Petrovytš Dumenko, , s. 3. helmikuuta 1979, Vovkove, Ukrainan SNT) on ukrainalainen pappi, joka on vuodesta 2019 lähtien toiminut Ukrainan ortodoksisen kirkon metropoliittana.
Varhainen elämä.
Dumenko syntyi Vovkoven kylässä Odessan alueella Ukrainassa, vuonna 1979.
Vuonna 1999 Dumenko aloitti teologian opintonsa Kiovan ortodoksisen teologian akatemian pappisseminaarissa. Hän valmistui vuonna 2003. Vuosina 2006–2007 hän jatkoi opintojaan Kreikassa ja opiskeli filosofiaa Ateenan kansallisessa yliopistossa. Epifani osaa ukrainan lisäksi myös sujuvaa kreikkaa.
Ura pappina.
Vuonna 2007 Dumenko vihittiin virallisesti papiksi ja hän otti nimen Epifani, 300-luvulla eläneen kirkkoisä Epifanioksen mukaan.
Vuonna 2008 hänet nimitettiin patriarkka Filaretin sihteeriksi ja kaksi vuotta tämän jälkeen Kiovan ortodoksisen teologian akatemian rehtoriksi. Hän on myös palvellut Filaretin vikaarina, eli käytännössä kirkon toiseksi ylimpänä johtajana.
Kiovan ja koko Ukrainan metropoliittana.
Kun Ukrainan ortodoksinen kirkko perustettiin vuonna 2018 lukuisten pienempien kirkkojen yhdistymisprosessin jälkeen, Epifani valittiin uuden autokefalisen kirkkokunnan ensimmäiseksi metropoliitaksi 15 joulukuuta 2018. Hän aloitti virallisesti tehtävässään syntymäpäivänään, 3. helmikuuta, 2019.
Metropoliittana Epifanin virallinen titteli on ”teidän autuutenne, Epifani I, Kiovan ja koko Ukrainan metropoliitta”.
Mielipiteitä.
Helmikuussa 2022 Epifani tuomitsi Venäjän hyökkäyksen Ukrainaan ja sanoi, että ”Ukraina ja muu maailma eivät unohda vihollisen tekemiä sotarikoksia” ja puhui toisista Nürnbergin oikeudenkäynnistä. Maaliskuussa 2022 Epifani kertoi olleensa Kremlin tappolistalla.
Epifani on sanonut Onufria, Ukrainan Moskovan patriarkaatin alainen ortodoksista kirkon metropoliittaa, Putinin agentiksi.
Seksuaali- ja sukupuolivähemmistöjen oikeuksia Ukrainassa Epifani on kommentoinut varovaisen positiivisesti: hänen mukaansa on syytä pyrkiä muuttamaan ukrainalaisen yhteiskunnan asenteita ennemmin kuin ottaa suoraa kantaa asiaan.
Kunnianosoituksia.
Epifani on kansallisen Drahamanovin pedagogisen yliopiston kunniatohtori vuodesta 2019 lähtien.
Lilija Podkopajeva

Lilija Oleksandrivna Podkopajeva (, s. 15. elokuuta 1978 Donetsk, Ukrainan SNT, Neuvostoliitto) on ukrainalainen kilpauransa päättänyt telinevoimistelija, olympiavoittaja, maailman- ja euroopanmestari.
Elämä ja urheilu-ura.
Ljudmila Turištševan valmentaman Podkopajevan voimistelijanuran huippuhetket ajoittuivat vuosille 1994–1996. Vuonna 1994 hän voitti Tukholman EM-kilpailuissa 1994 permannolla kultaa, puomilla hopeaa ja hypyssä sekä joukkuekilpailussa pronssia. Samana vuonna hän saavutti puomilla MM-hopeaa Brisbanessa. Vuonna 1995 Podkopajeva loisti Sabaen MM-kilpailuissa voittamalla ottelun ja hypyn maailmanmestaruudet sekä ottamalla hopeaa puomilla ja eritasonojapuilla. Vuonna 1996 Podkopajeva voitti alkuvuoden kylkiluumurtumastaan huolimatta peräti kahdeksan arvokisamitalia: Birminghamin EM-kilpailuissa hän voitti Euroopan mestaruuden ottelussa, permannolla ja eritasonojapuilla ja ylsi lisäksi pronssille hypyssä ja joukkuekilpailussa. Atlantan kesäolympialaisissa Podkopajeva voitti kultaa ottelussa ja permannolla, ja puomilla hän sijoittui Shannon Millerin jälkeen hopealle. Eritasonojapuilla ja joukkuekilpailussa hän oli viides. Atlantan olympiakisojen jälkeiset kaksi vuotta Podkopajeva kärsi loukkaantumisista jotka pakottivat hänet lopulta lopettamaan kilpavoimistelun vuonna 1998. Podkopajevaa on nähty julkisuudessa tämän jälkeenkin muun muassa televisio-ohjelman juontajana, YK:n hyvän tahdon lähettiläänä HIV/AIDSiin liittyen ja Ukrainan edustajana Eurovision tanssikilpailussa 2008. Vuonna 2008 Podkopajeva nimettiin voimistelun kansainväliseen hall of fameen.
Kuninkuusravit 1943

Kuninkuusravit 1943 järjestettiin Seinäjoen raviradalla 7.–8. elokuuta 1943. Ne olivat 13. Kuninkuusravit ja toiset Seinäjoella pidetyt. Aikaisemmin Seinäjoella oli kilpailtu vuonna 1933. Ravikuninkuuden voitti Fritz Buttenhoffin omistama ja Arvi Räikkösen ohjastama Eri-Aaroni. Ravikuningattaren tittelistä ei vielä kilpailtu.
Vuoden 1940 kuninkuusravit olivat ainoat sotavuosina 1940–1944 järjestetyt. Kuninkuuskilpailun kaksi parasta olivat molemmat evakkohevosia. Eri-Aaroni omistajineen olivat Viipurista ja Kirrin-Kurri Johanneksesta. Eri-Aaronin ohjastaja Arvi Räikkönen pääsi Seinäjoelle saatuaan viikon loman rintamalta.
Kuninkuuskilpailu.
Kuninkuuskilpailuun ilmoitettiin seitsemän oriita ja kaksi tammaa. Perinteisestä järjestyksestä poiketen lauantaina juostiin 1 609 metrin sekä 3 000 metrin matkat ja sunnuntaina ainoastaan 2 000 metriä. Avausmatkana oli maili, jonka jokainen hevonen juoksi yksinään. Kaksi muuta matkaa juostiin parilähtöinä toisen osallistujan startatessa etu- ja toisen takasuoralta. Kuninkuustitteli ratkaistiin sijapisteillä. 
Osallistujat.
Tammat on merkitty tähdellä.
Avoin hallinto

Avoin hallinto () tarkoittaa hallinnon toimien avoimuutta, tiedon saatavuutta, vastaanottavaisuutta uusille ideoille ja vaatimuksille, sekä kansalaisten osallistavuutta. Lisäksi tärkeäksi katsotaan datan ja ohjelmistojen avoimuus sekä avoin kehitys, eli kansalaisten päästäminen vaikuttamaan myös lainsäädäntö ja päätöksenteko prosesseissa. Suomessa on suositus käyttää julkihallinnossa avointa dataa ja ohjelmistoja. Julkisuusperiaate on julkishallinnon avoimuuden perusta.
Vuonna 2012 Suomi liittyi avoimen hallinnon kumppanuushankkeeseen ja on siitä alkaen muutaman vuoden välein julkaisut toimintaohelmia ja toimeenpannut niitä. Neljännen avoimen hallinnon toimintaohjelman toimeenpano käynnistyi 14.9.2019. Avoin hallinto, avoimuus ja osallisuus on myös vahvasti mukana Marinin hallituksen hallitusohjelmassa.
Historia.
Hallinnon läpinäkyvyyden ja tilivelvollisuuden konsepti voidaan jäljittää antiikin Kreikkaan 500-luvulla eaa. Ateenassa eri instituutiot sääntelivät virkamiesten käyttäytymistä ja tarjosivat kansalaisille mahdollisuuden ilmaista valituksensa heitä kohtaan. Eräs tällainen instituutio, euthyna, piti virkamiehiä otteessaan ja pakotti heidät antamaan kansalaiskokouksen edessä selvityksen kaikesta, mitä he olivat kuluvan vuoden aikana tehneet.
Avoin hallinto nähdään laajalti nykyisen demokraattisen käytännön keskeisenä tunnusmerkkinä, ja se liitetään usein tiedonsaantivapauteen. Skandinaaviset maat ottivat mahdollisesti ensimmäisenä käyttöön tiedonsaantivapauden lainsäädäntö, modernin lainsäädännön alkuperän juontaessa juurensa 1700-luvulle, ja Suomessa avoimuuden omaksumisen jatkuessa itsenäistymisen vuonna 1917 jälkeen, hyväksymällä laki virallisten asiakirjojain julkisuudesta vuonna 1951. Kyseinen laki puolestaan korvattiin se julkisuuslalla vuonna 1999.
Organisaatiot.
Open Government Partnership (OGP) on vuonna 2011 perustettu organisaatio, jonka tavoite on edistää hallinnon avoimuutta. Vuoteen 2022 mennessä, OGP:lla on 77 osallistujamaata, joiden hallitukset ja muu hallinto, yhdessä kansalaisten kanssa, työskentelevät kehittääkseen ja toteuttaakseen avoimia hallintouudistuksia. Suomi on organisaation jäsen.
Tiirikkaraiskaaja

Tiirakkaraiskaaja on yksi 1980-luvun lopun Helsingin alueella tapahtunut rikossarja, jossa lukuisiin naisten asuntoihin oli tunkeutunut vieras mieshenkilö. Naiset olivat yleensä olleet vahvassa humalatilassa ja tämän takia poliisi ei aluksi suhtautunut tapauksiin vakavasti. Lisäksi tieto tekijän tuntomerkeistä olivat aluksi olemattomat. Tiirikkaraiskaajan nimi tuli siitä, kun tunkeutuja murtautui asuntoihin tiirikalla. Rikossarjan selvittämiseen järjestettiin kolmen vuoden laajamittaista seurantaa ja apuna käytettiin "houkutuslintuja".
Poliisi nappasi "tiirikkamiehen" eli Seppo Olavi Tervosen lopulta itse teossa. Tervosella oli ollut yli 20 uhria toukokuun 1986 ja tammikuun 1989 välisenä aikana ja hänet tuomittiin yhdeksäksi vuodeksi vankeuteen vuonna 1990.
Rikossarja esitettiin televisio-ohjelmassa "Rikostarinoita Suomesta" vuonna 2003. Ylen tuottaman poliisisarjan "Pohjoisen tähti" (2023) jaksossa 3 selvitettävä rikos perustuu tiirikkaraiskaajan tapaukseen. Kyseinen rikosvyyhti on ollut myös Matti-Yrjänä Joensuun romaanin "Harjunpää ja rakkauden nälkä" inspiraationa.
Jevhen Malyšev

Jevhen Valentynovytš Malyšev (, 10. maaliskuuta 2002 Harkova, Ukraina – 1. maaliskuuta 2022 Harkova, Ukraina) oli ukrainalainen ampumahiihtäjä ja sotilas, joka kuoli Venäjän hyökkäyksen aikana Ukrainaan.
Elämä.
Vuosina 2018–2020 hän kuului Ukrainan nuorten ampumahiihtomaajoukkueeseen.
Malyšev lopetti ampumahiihtouransa vuonna 2020. Hän värväytyi Ukrainan asevoimiin.
Hän kuoli tiistaina 1. maaliskuuta 2022 Harkovan taistelussa puolustaessaan kotikaupunkiaan Venäjän hyökkäyksen aikana Ukrainaan.
Šepetivkan piiri

Šepetivkan piiri () on hallinnollinen piiri Ukrainan länsiosassa Hmelnytskyin alueella. Piiri on perustettu alkujaan vuonna 1923. Nykyinen piiri muodostettiin heinäkuussa 2020 yhdistämällä neljä aiempaa piiriä ja kolme aiemmin alueen alaisuudessa ollutta kaupunkia uudeksi laajemmaksi piiriksi. Šepetivkan piiri rajautuu etelässä Hmelnytskyin piiriin, lännessä Ternopilin alueen Kremenetsin piiriin, luoteessa Rivnen alueen Rivnen piiriin, sekä koillisessa ja idässä Žytomyrin alueeseen (Zvjahelin ja Žytomyrin piirit). Piirin hallinnollinen keskus on Šepetivka (40 802 as., 2021).
Šepetivkan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hmelnytskyin alueen piirien lukumäärän kolmeen. Šepetivkan piirin pinta-alaksi tuli 5 352,2 neliökilometriä.
Ukrainan tilastokeskus arvioi Šepetivkan piirin väkiluvuksi 280 403 (1.1.2021). Kaupunkilaisiksi luokiteltiin 59,4 prosenttia piirin asukkaista (166 616 as.). Piirin suurimmat kaupungit ovat Šepetivka (40 802 as., 2021), Netišyn (36 661 as.) ja Slavuta (35 068 as.). Muita piirin kaupunkeja ovat ainakin Izjaslav (16 162 as.) ja Polonne (20 471 as).
Käsiräpylät

Käsiräpylät, "lättärit", ovat uimareiden harjoitusapuvälineitä. Ne ovat muovisia levyjä jotka ovat usein rei'itettyjä. Uimarit käyttävät niitä harjoittaakseen käsien lihaksia. Ne voivat myös olla apuvälineitä tekniikan kehittämisessä. Apuväline tehostaa käsien liikkeitä uidessa. Uimaräpylöillä voi tehostaa jalkojen liikkeitä.
Historia.
Benjamin Franklin keksi käsiräpylät 1800-luvulla.
Borneonmersawa

Borneonmersawa ("Anisoptera laevis") on siipipuukasvien (Dipterocarpaceae) heimoon, mersawojen ("Anisoptera") sukuun kuuluva kasvilaji. Se on suureksi kasvava ainavihanta puu, jolla on kuitenkin suhteellisesti pieni latvus.
Borneonmersawa on alankometsien latvuskerrosta muodostava puulaji. Se on laajalle levinnyt ja melko tavallinen sisämaan alankometsissä sekä vuorten rinteillä merenpinnan tasosta aina 900 metrin korkeuteen asti. Borneonmersawaa tavataan luonnossa Malesiassa ja Indonesiassa. Maankäytön muutosten ja puiden kasvualan kutistumisen myötä borneonmersawa on kuitenkin luokiteltu uhanalaiseksi lajiksi.
Borneonmersawaa hakataan luonnosta puutavaraksi, jota myydään kansainvälisesti mersawa-nimellä. Puuaines on vaaleankellertävää sekä melko kovaa ja kestävää. Puuaines sisältää runsaasti piidioksidia, joten sitä voi olla hankalaa sahata. Puutavaraa käytetään erilaiseen rakentamiseen, huonekaluihin sekä muihin vastaavanlaisiin kohteisiin.
Hanhilampi

Hanhilampi tarkoittaa seuraavia:
Kamjanets-Podilskyin piiri

Kamjanets-Podilskyin piiri () on hallinnollinen piiri Ukrainan länsiosassa Hmelnytskyin alueella. Piiri on perustettu alkujaan vuonna 1923. Piiriä laajennettiin merkittävästi heinäkuussa 2020. Kamjanets-Podilskyin piiri rajautuu pohjoisessa Hmelnytskyin piiriin, idässä Vinnytsjan alueen Mohyliv-Podilskyin piiriin, etelässä Tšernivtsin alueeseen ja lännessä Ternopilin alueen Tšortkivin piiriin. Piirin hallinnollinen keskus on Kamjanets-Podilskyi (97 908 as., 2021).
Kamjanets-Podilskyin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hmelnytskyin alueen piirien lukumäärän kolmeen. Aiempaa laajemman, useasta aiemmasta piiristä yhdistämällä muodostetun uuden Kamjanets-Podilskyin piirin pinta-alaksi tuli 4 524,5 neliökilometriä.
Ukrainan tilastokeskus arvioi Kamjanets-Podilskyin piirin väkiluvuksi 284 010 (1.1.2021). Kaupunkilaisiksi luokiteltiin 45,9 prosenttia piirin asukkaista (130 360 as.).
2,5-lutidiini

2,5-lutidiini (C7H9N) eli 2,5-dimetyylipyridiini on pyridiinijohdannaisiin kuuluva aromaattinen orgaaninen yhdiste. Yhdistettä voidaan käyttää orgaanisen kemian synteeseissä. 
Ominaisuudet, valmistus ja käyttö.
Huoneenlämpötilassa 2,5-lutidiini on väritöntä tai kellertävää nestettä. Yhdiste liukenee veteen ja liukenee myös etanoliin. asetoniin ja dietyylieetteriin. Aine on heikko emäs ja sen pKa-arvo on 6,4.
2,5-lutidiinia esiintyy kivihiilitervassa, josta sitä eristetään tislaamalla.
2,5-lutidiinia käytetään muiden orgaanisten yhdisteiden kuten isokinkomeronihapon valmistamiseen.
Joutsenlampi (täsmennyssivu)

Joutsenlampi tai Joutsenlammi voi tarkoittaa seuraavia:
Padmini

Padmini Ramachandran (, ; 12. kesäkuuta 1932 Trivandrum, Travancore – 24. syyskuuta 2006 Chennai, Tamil Nadu, Intia) oli intialainen näyttelijä ja koulutettu bharatanatyam-tanssija, joka näytteli noin 250 intialaisessa elokuvassa. Hän näytteli tamilin-, hindin-, malajalamin-, telugun- ja venäjänkielisissä elokuvissa. Padmini tunnettiin vanhemman sisarensa Lalithan ja nuoremman sisarensa Raginin kanssa nimellä ”Travancoren siskokset”.
Padminin voittamiin palkintoihin kuuluivat parhaan naissivuosan Filmfare Awards -palkinto elokuvasta "Kaajal" vuonna 1966 ja Filmfare Awards South -elämäntyöpalkinto vuonna 1990.
Yksityiselämä.
Padmini meni naimisiin Yhdysvalloissa asuneen lääkärin Ramachandranin kanssa vuonna 1961. He saivat yhden pojan, Premanandin. Padmini perusti tanssikoulun asuessaan Yhdysvalloissa. Hän jäi leskeksi vuonna 1981.
Youth

Youth on vuonna 2015 ensi-iltansa saanut kansainvälisesti tuotettu draamakomediaelokuva, jonka on ohjannut ja käsikirjoittanut Paolo Sorrentino. Se on Sorrentinon toinen englanninkielinen elokuva, ja sen pääosia esittävät Michael Caine ja Harvey Keitel.
"Youth" sai maailmanensi-iltansa Cannesin elokuvajuhlilla 2015, jossa se kilpaili Kultaisesta palmusta. David Lang oli elokuvasta ehdolla parhaan laulun Oscar- ja Golden Globe -palkintoihin sekä Jane Fonda parhaan naissivuosan Golden Globe -palkintoon.
Andreas Fernholm

Andreas Fernholm (7. toukokuuta 1840 Sör-Hörende, Västerfärnebo, Västmanland, Ruotsi – 9. toukokuuta 1892) oli ruotsalainen luterilainen pappi, myöhemmin baptistipastori, Ruotsin lähetysliiton opettaja ja virsirunoilija.
Fernholm kasvoi torpparin poikana, mutta pääsi opiskelemaan Västeråsiin. Ylioppilas hänestä tuli Uppsalassa 1863 ja hän opiskeli teologiaa sekä vihittiin papiksi 1866.
Hoidettuaan muutamaa papinvirkaa hänet kutsuttiin 1870 johtamaan Värmlands Ansgariiföreningen -yhdistyksen ylläpitämää lähetyskoulua, joka avattiin 1871 Kristinehamnissa. Hän otti virkavapaata papinvirasta ja samalla hänellä oli tarkoitus tukea Värmlannissa, Närkessä ja Västmanlandissa luterilaisesta kirkosta erillään olevia uusevankelisia "ehtoollisyhdistyksiä" viettäen niissä yksityisiä ehtoollisenviettoja. 1872 hän erosi papinvirasta ja otti vastaan kasteen baptistiyhdyskunnassa, jonka kastenäkemyksen hän oli omaksunut. Hän toimi jonkin aikaa merimieslähetyksessä Göteborgissa ja sen jälkeen baptistipastorina Jönköpingissä ja Kristinehamnissa. 
Kysymys sovituksesta, sovitusoppi, vieraannutti hänet baptismista ja hän erosi liikkeestä 1880. Hänen näkemyksensä lähestyivät Paul Peter Waldenströmin sovitusoppia. Waldenströmin toiminta oli johtanut Ruotsin lähetysliiton (Svenska Missionsförbundetin) perustamiseen 1878. Fernholm toimi Lähetysliiton Kristinehamnin lähetyskoulun johtajana kunnes 1886 muutti Tukholmaan, toimi siellä toimittajana ja Kungsholmenin Lähetysseurakunnan johtajana.
Fernholm on kirjoittanut joitakin hengellisiä lauluja ja virsiä. Yksi niistä alkuaan pyhäkouluja varten kirjoitettu laulu "Det är saligt på Jesus få tro" vuodelta 1877 on Ruotsin kirkon vuoden 1986 virsikirjan ekumeenisessa osassa, virsi 263. Suomenkielisessä virsikirjassa sen käännös "Mikä riemu, kun uskoa saan" on Anna-Mari Kaskisen 1997 tekemä.
Shopping Mall Religion

Shopping Mall Religion on Smakin kolmas studioalbumi, joka julkaistiin 31. elokuuta 2009.
The Land of New Hope

The Land of New Hope on Avalonin esikoisalbumi, joka julkaistiin 21. toukokuuta 2013.
Angels of the Apocalypse

Angels of the Apocalypse on Avalonin toinen studioalbumi, joka julkaistiin 19. toukokuuta 2014.
Return to Eden (albumi)

Return to Eden on Avalonin kolmas studioalbumi, joka julkaistiin 14. kesäkuuta 2019.
Riina Kerola

Riina Kerola (s. 22. marraskuuta 1995 Tampere) on suomalainen pesäpalloilija. 
Kerola edustaa Superpesiksessä pelaavaa kasvattajaseuraansa Lapuan Virkiää. Hän on edustanut Superpesiksessä myös Seinäjoen Maila-Jusseja. Lapuan Virkiässä pelatessaan Kerola on saavuttanut kaksi SM-kultaa kaudella 2014 ja kaudella 2015. Kerola on pelannut urallaan kauden 2021 loppuun mennessä 165 Superpesiksen runkosarjan ottelua. Näissä hän on lyönyt neljä kunnaria ja 121 tavallista juoksua, tuonut 33 juoksua ja kerännyt 366 kärkilyöntipistettä. Kerola on pelannut urallaan 42 Superpesiksen ylempää pudotuspeliottelua. Näissä hän on lyönyt yhden kunnarin ja 19 tavallista juoksua, tuonut neljä juoksua ja kerännyt 59 kärkilyöntipistettä.
The Enigma Birth

The Enigma Birth on Avalonin neljäs studioalbumi, joka julkaistiin 18. kesäkuuta 2021.
Teatralnan metroasema

Teatralna () on yksi Kiovan metron asemista. Se avattiin 6. marraskuuta 1987.
Central Intelligence

Central Intelligence on vuonna 2016 julkaistu yhdysvaltalainen toimintakomediaelokuva. Sen on ohjannut Rawson Marshall Thurber ja pääosissa esiintyy Dwayne "The Rock" Johnson ja Kevin Hart.
Juoni.
Entinen nörtti ja nykyisin tappavan tehokas CIA-agentti turvautuu kirjanpitäjänä työskentelevän entisen kouluystävänsä apuun estääkseen Yhdysvaltain vakoojasatelliittiverkon hakkeroinnin.
Arabian peruskoulu

Arabian peruskoulu on suomenkielinen luokka-asteiden 1–9 yhtenäiskoulu, joka toimii Helsingin Toukolan kaupunginosan Arabianrannan asuinalueella. Kouluopetuksessa painotetaan muotoilua, ja koulu on Designmuseon kummikoulu. Vuonna 2020 koulua kävi yhteensä 825 perusopetuksen oppilasta. Koulun rehtori on Mari Suokas-Laaksonen.
Koulu on rakennettu vaiheittain aiemman Arabian korttelitalon (1979) pohjalta. Rakennus peruskorjattiin kouluksi ja sai liikuntasalisiiven vuonna 2003. Alakouluna toiminutta koulukiinteistöä laajennettiin vuonna 2009 valmistuneella lisärakennuksella. Laajennuksen myötä seurauksena koulu muutettiin yhtenäiskouluksi. Laajennusosassa toimii koulutilojen ohella päiväkoti, nuorisotalo ja leikkipuisto. Nykyään koulurakennuksiin kuuluu päärakennuksen ohella kaksi parakkia. Päärakennuksessa on kaksi kerrosta, auditorio, liikuntasali ja saunatilat. 
Koulun kielitarjontaan kuuluvat englannin, ruotsin, saksan, ranskan ja espanjan kielet. Koulun vieressä on tekonurmesta tehty jalkapallokenttä.
Luettelo Pär Lagerkvistin runojen suomennoksista

Tämä on luettelo Pär Lagerkvistin runojen suomennoksista eri antologioissa:
Suzanne Ciani

Suzanne Ciani (s. 1946) on yhdysvaltalainen elektronisen musiikin tuottaja ja säveltäjä. Hänet tunnetaan erityisesti Buchla-syntetisaattorin käytöstä sekä elokuvien ääniraitojen ja mainosmusiikin säveltämisestä.
Ciani valmistui Wellesley Collegesta ja hänellä on musiikin sävellyksen maisterin tutkinto Kalifornian yliopistosta.
Alice Kober

Alice Elizabeth Kober (23. joulukuuta 1906 New York – 16. toukokuuta 1950 New York) oli yhdysvaltalainen klassisten kielten tutkija, joka parhaiten tunnetaan mykeneläiseen kulttuuriin liittyneen lineaari-B-kirjoituksen selvittämiseen johtaneista laajoista tutkimuksistaan.
Perhetausta ja koulutus.
Kober syntyi Yorkvillessä Manhattanilla. Hänen perheensä oli muuttanut Yhdysvaltoihin Unkarista. Hän opiskeli Hunter College High Schoolissa ja sai kesällä 1924 stipendin sijoituttuaan kolmanneksi New Yorkin kaupungin järjestämässä kilpailussa. Sadan dollarin vuotuinen stipendi mahdollisti hänen opiskelunsa Hunter Collegessa. Hänen pääaineensa oli latina ja hänet valittiin Phi Beta Kappa -opiskelijajärjestön jäseneksi. Hän valmistui maisteriksi Columbia Universitystä 1929 ja filosofian tohtoriksi 1932.
Työura Brooklyn Collegessa.
Tohtorintutkintoa suorittaessaan Kober opetti Hunter Collegen eri osastoilla. Vuonna 1930 hänet nimitettiin tutkimusassistentiksi (assistant professor) Brooklyn Collegeen, missä hän teki elämäntyönsä.
Kober osasi lukuisia kieliä kuten heettiä, vanhaa irlantia, akkadin kieltä, tokaarilaisia kieliä, sumeria, vanhaa persiaa, baskia ja kiinaa. Hän opiskeli myös ainakin sanskriittia sekä arkeologiaa, mihin hän perehtyi kenttätöissä New Mexicossa.
Vuodesta 1944 alkaen Kober esitteli artikkelisarjassa yksityiskohtaisen analyysinsa käytössään olleissa Lineaari B -aineistoissa esiintyvien tiettyjen merkkien erityispiirteistä. Hänen selityksensä havainnoistaan poikkesivat tuolloisesta tutkimuksen valtavirrasta. 
Kober ei koskaan avioitunut eikä tiettävästi seurustellutkaan, vaan asui leskiäitinsä kanssa. Hän oli ketjupolttaja ja kuoli todennäköisesti syöpään 43-vuotiaana vuonna 1950.
Emund Gripenhielm

Emund (Edmund) Gripenhielm (24. maaliskuuta 1622 Skövde, Ruotsi – 15. joulukuuta 1675 Tukholma) oli ruotsalainen vapaaherra, virkamies ja runoilija.
Gripenhielm käytti nuorena äitinsä tyttönimeä Figrelius. Hän aloitti opintonsa Uppsalan yliopistossa 1640. Vuosina 1645–1650 hän teki yhdessä oppilaansa, myöhemmin valtaneuvos Gustav Karlsson Banerin kanssa opintomatkan Hollantiin, Saksaan, Ranskaan ja Italiaan. Matkan jälkeen hänet nimitettiin 1650 Uppsalan yliopiston historian professoriksi. Hänen merkittävimpiin oppilaisiinsa kuului Erik Lindschöld.
Hänet nimitettiin kuningas Kaarle X Kustaan sihteeriksi, ja hän sai hoitaakseen ulkomaan asioita. Siten hän oli sihteerinä Tanskan kanssa käydyissä rauhanneuvotteluissa 1659. Hän toimi myös Kaarle XI:n kotiopettajana vuodesta 1660. Tähän tehtävään hänet nimitettiin ennen muuta oppineisuutensa ja pedagogisten taitojensa takia. Samalla hän loi itselleen uraa hovin kansliassa ja hänet ylennettiin hovineuvostoon. Kun Kaarle XI kruunattiin kuninkaaksi, nimitti tämä Gripenhielmin valta- ja kanslianeuvokseksi sekä vapaaherraksi. 
Gripenhielm oli perehtynyt myös roomalaiseen numismatiikkaan ja hänellä oli laaja rahakokoelma ja kirjasto. Hän oli myös Kuninkaallisen kirjaston tarkastaja. On todennäköistä, että hänen toimestaan annettiin asetus, jonka mukaan Kuninkaalliseen kirjastoon piti toimittaa yksi kappale jokaisesta valtakunnassa painetusta kirjasta. Gripenhielm on saanut tunnustusta latinankielisenä runoilijana. Hänen tuotantonsa on pääosin onnittelu- ja hautajaisrunoja. Laajimmassa runossaan "Ecloga sacra" hän kuvaa kuinka antiikin jumalten tuli väistyä Jeesuksen syntyessä ja tehdä tilaa kristilliselle Jumalan Pojalle. 
Gripenhielm on myös virsirunoilija. 1670-luvulta alkaen Ruotsissa alkoi vaikuttaa tietoinen pyrkimys siihen, että virsien kirjoittajat olisivat humanistisesti sivistyneitä maallikoita eikä vain pappeja jotka kirjoittivat tai käänsivät virsiä jumalanpalveluselämän tarpeisiin. Tällaisia virsirunoilijoita ovat muun muassa Samuel Columbus, Erik Lindschöld ja Lasse Johansson (Lucidor) Gripenhielmin ohella. 
Gripenhielmin tuomiosunnuntain virsi "En gång dö och sedan domen" julkaistiin vuoden 1694 virsikirjassa. Virsi on Ruotsin kirkon virsikirjassa virsi 635. Sen tekstin on muokannut ja lyhentänyt vuoden 1818 virsikirjaan Johan Olov Wallin. Ruotsin kirkon suomenkielisessä virsikirjassa sen käännös "Kuoltuamme täältä kerran" on Anna-Mari Kaskisen käännös vuodelta 1999. Se pohjautuu Wallinin tekemään muokkaukseen ja on siten erilainen kuin Suomen evankelis-luterilaisen kirkon virsikirjan virsi 156 "Hautaan kaikki kaatuu kerran", joka on Henrik Renqvistin 1830 tekemä käännös, ja jota on uudistettu 1880 ja 1984.
Necar Zadegan

Necar Zadegan ( s. 20. kesäkuuta 1982 Heidelberg, Saksa) on saksalaissyntyinen, iranilaiset sukujuuret omaava yhdysvaltalainen näyttelijä ja malli. Hän on valmistunut Kalifornian Santa Barbaran yliopistosta pääaineenaan kirjallisuus.
Hän on esiintynyt sekä televisiossa että näyttämöllä. Näyttämöllä hänen debyyttinsä tapahtui vuonna 2011 Pulizer-ehdokkuuden saaneessa näytelmässä "Bengal Tiger at the Baghdad Zoo". Televisiossa hän on esiintynyt muiden muassa sarjoissa "24" ja "NCIS: New Orleans"
Rakkaus ylivoimainen

Rakkaus Ylivoimainen on rap-artisti Stepan viides studioalbumi, joka julkaistiin 10. syyskuuta 2021 PME Recordsin kautta.
Varjojen piiri

Varjojen piiri on rap-artisti Edorfin 9. syyskuuta 2016 julkaistu toinen studioalbumi.
Guineanhirssi

Guineanhirssi eli guineanheinä ("Megathyrsus maximus") on laajalle levinnyt tropiikin heinälaji, jota käytetään rehukasvina. Se on aiemmin ennen 2000-luvun alkua luokiteltu hirsseihin. Guineanhirssi on yleensä enintään kaksi metriä korkeaksi kasvava, yksi- tai monivuotinen kasvi. Se kasvaa alun perin Afrikassa ja Arabiassa, lisäksi laji on levinnyt muun muassa Amerikassa, Etelä-Aasiassa ja Australiassa.
Smallanthus sonchifolius

Smallanthus sonchifolius ("sonchifolius" = valvatinlehtinen) on eteläamerikkalainen asterikasvilaji, jota viljellään juureksena. Se tunnetaan usein nimellä "yacón" eikä lajille ole toistaiseksi annettu suomenkielistä nimeä. Smallanthus sonchifolius on kookas monivuotinen ruoho, joka kasvaa 1–2 metriä korkeaksi. Sen lehdet ovat leveän kolmiomaisia ja epäsäännöllisen hammaslaitaisia. Mykeröt ovat pieniä ja keltakukkaisia. Smallanthus sonchifolius kasvaa alkuperäisenä Andeilla Kolumbiassa, Ecuadorissa, Perussa ja Boliviassa. Laji on arvostettu viljelykasvi kotiseudullaan. Se muodostaa maan alle hieman perunan muotoisia tärkkelyspitoisia varastomukuloita. Kuten myös maa-artisokalla, mukuloiden polysakkaridit ovat varastoituneet inuliinina.
Virginie Hériot

Virginie Hériot (1890–1932) oli ranskalainen kilpapurjehtija.
Hän voitti kultamitalin Amsterdamin olympialaisissa vuonna 1928 8-metristen 8mR-veneiden luokassa.
Virginie Hériot tutustui purjehdukseen alkujaan perhetuttujen veneillä. Hän meni naimisiin, sai lapsen, koki avioeroja ja vakavan sairauden, ja vuodesta 1912 alkaen hän omistautui kilpapurjehdukselleen. Hän vaihtoi veneitä yhä nopeampiin, voitti olympiakultaa ja kansainvälisiä kilpailuja kuten "Coupe d'Italie" (1928) ja "Coupe du Roi d'Espagne" (1929).
Kielolaukka

Kielolaukka ("Allium tricoccum") on Pohjois-Amerikassa kasvava monivuotinen sipulikasvi. Se kasvaa 15–30 senttimetriä korkeaksi. Keväällä sipulista kasvaa kaksi vaaleanvihreää kielonlehtiä muistuttavaa lehteä. Kielolaukka on pohjoisamerikkalainen vastinlaji Euroopan karhunlaukalle ("Allium ursinum"). Se on myös syötävä ja sitä käytetään paikallisesti villivihanneksena. Kielolaukka esiintyy Yhdysvaltojen itäosassa ja Kanadan Ontariossa ja Québecissa. Se on metsäkasvi, joka viihtyy myös varjossa ja muodostaa laajoja kasvustoja.
Kunnes mä tapasin sut

Kunnes mä tapasin sut (tyyliteltynä Kunnes Mä Tapasin Sut) on Pesson ensimmäinen sooloalbumi. Se julkaistiin 23. marraskuuta 2018.
Old Billy

Old Billy oli englantilainen työhevonen, joka väitteen mukaan eli 62-vuotiaaksi. Billy on tiettävästi maailman vanhimmaksi elänyt hevonen. Billy kuoli vuonna 1822 Britanniassa lähellä Manchesteria.
Erja Tielinen

Erja Tielinen (s. 30. joulukuuta 1956 Västerås) on suomalainen kuvanveistäjä. Kuvanveiston ja näyttelytoiminnan lisäksi hän on suunnitellut monia mitaleja ja juhlarahoja.
Tielinen on opiskellut kuvanveistoa Suomen taideakatemian koulussa vuosina 1977–1981. Tämän lisäksi hän on opiskellut taidehistoriaa Helsingin yliopistossa.
Tielisen tekniikkana on pronssin ja valujen ohella ollut teräsrungon päälle kipsistä ja tekstiilistä muovaillut karheat veistokset, jotka on viimeistelty sellakalla ja liitujauholla.
Tieliselle myönnettiin taiteilijaeläke vuonna 2021. Hänen teoksiaan on mm Amos Andersonin ja Tampereen taidemuseon kokoelmissa. Hän on toiminut Suomen Mitalitaiteen Killan hallituksen jäsenenä ja varapuheenjohtajana 1980-luvulla. Hänen tyttärensä Kira Leskinen on myös taiteilija.
Edwin Hatch

Edwin Hatch (4. syyskuuta 1835 Derby, Englanti - 10. marraskuuta 1889, Oxford) oli englantilainen teologi ja pappi.
Hatch opiskeli Pembroke Collegessa, Oxfordissa. Hän työskenteli Kanadassa,Trinity Collegessa, Torontossa ja Québeckissä korkeakoulun rehtorina, palasi vuonna 1867 takaisin Englantiin ja tomi vararehtorina St. Mary Hallissa, Oxfordissa ja sen jälkeen vuodesta 1884 rehtorina Purleighissä, jossa hän luennoi kirkkohistoriasta.
Hän on julkaissut luentojaan kirkon historian alkuajoilta kuten "“On the Organization of Early Christian Churches”" (1881) ja "The Influence of Greek Ideas and Usages on the Christian Church" (1888). Muita hänen teoksiaan ovat mm. "The Growth of Church Institutions" (1887), "Essays in Biblical Greek" (1889) ja "A Concordance to the Septuagint."
Hatch on kirjoittanut muutamia virsiä. Hänen tunnetuin virtensä "Breathe on me, Breath of God" on julkaistu vuonna 1878 pienessä yksityisessä runokokoelmassa "Between Doutb and Prayer" sekä hänen kuolemansa jälkeen ilmestyneessä kirjassa "Towards Fields of Light" (1890). Kokoelmassa virren otsikkona oli "Spiritus Dei" ja se on julkaistu useissa englanninkielisissä virsikirjoissa. Virsi on Ruotsin kirkon virsikirjassa virsi 368 "Tuulena luomisen, Herra, voit hengähtää". Sen suomenkieinen teksti on Anna-Maija Raittilan käännös Anders Frostensonin vuonna 1969 tekemästä käännösmuokkauksesta.
Seurakunta laulaa -kirjassa on samasta virrestä toinen suomennos, laulu 191 "Hengellä virvoita minut, oi Jumala" Joel Niinisen vuonna 2000 tekemänä käännöksenä.
San Francesco al Campo

San Francesco al Campo () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4 827 asukasta.
Magnhild Meltveit Kleppa

Magnhild Meltveit Kleppa (s. 12. marraskuuta 1948 Fister) on norjalainen entinen keskustapuolueen poliitikko. Hän on toiminut Norjan sosiaaliministerinä (1997–2000), kunta- ja alueministerinä (2007–2009) sekä liikenne- ja viestintäministerinä (2009–2012), istunut suurkäräjillä (1993–2013) ja toiminut Rogalandin maaherrana (2013–2019).
Fulenn

Fulenn () on ranskalaisen laulajan Alvanin ja lauluryhmä Ahezin kappale. He edustivat Ranskaa vuoden 2022 Eurovision laulukilpailussa Torinossa voitettuaan Ranskan "Eurovision France, c'est vous qui décidez !" -euroviisukarsinnan. Kappale oli toinen bretoniksi esitettävä kappale Euroviisuissa. Viimeksi kieltä on kuultu vuonna .
Kappale kilpaili Euroviisujen finaalissa, jossa se sai 17 pistettä ja saavutti sijan 23.
Cho Group

Cho Group on tunisialainen "extra vergine" -oliiviöljy ja pesuainemerkki. Yritys perustettiin 1996.
Historia.
Cho viljelee oliiveja ympäri Tunisiaa. Sillä on oliivitarhoja Sekhirassa, Mahresissa, Gafsassa ja Sidi Bouzidissa. Poiminnan jälkeen ne viedään poistomyllyihin, jotka sijaitsevat Sfaxissa, Zarzisissa ja Gafsassa.
Oliiviöljyn lisäksi yhtiö tuottaa "Savon de Carthage" pyykinpesuaineita, jossa käytetään 60 prosenttia oliiviöljyä. Lisäksi muita kosmetiikkatuotteita ja saippuaa.